joelniklaus/EU_Wikipedias huggingface dataset:
Jan Böhmermann

Jan Böhmermann (sündinud 23. veebruaril 1981 Bremenis) on saksa ajakirjanik, tele- ja raadiosaatejuht, meelelahutaja, satiirik, muusik, kirjanik ning filmiprodutsent.

Rahvusvaheline tuntus tuli Türgi presidenti pilava luuletusega ZDF-i telekanali saates Neo Magazin Royale 2016. aastal.

Saated 
Böhmermann juhib telekanalis ZDF iganädalast saadet Neo Magazin Royale, kus lahkab satiirilises võtmes aktuaalseid sündmusi ja probleeme. Enne seda oli ta raadiosaatejuht.

Skandaal 2016. aastal 
Saksamaa türklaste kogukond on suurim teine rahvusgrupp riigis. 2016. aastal kritiseeris Böhmermann Türgi riigipea Recep Tayyip Erdogani sõnavabaduse piiramise pärast ning kandis ette luuletuse "Schmähgedicht" ehk "Laimuluuletus", mille peale riigipea ta riigipäid solvamast keelava vana seaduse e. lese majeste seaduse alusel kohtusse kaebas. Süüdimõistvat otsust ei tulnud. Böhmermann andis aga 2019. aastal Saksamaa peaministri Angela Merkeli kohtusse, kuna viimane oli luuletuse hukka mõistnud. Merkel oli märkinud, et luuletus oli sihilikult solvav, kuid saatejuht sellega ei nõustunud, kuna enne luuletust ta toonitas, et demonstreerib, mis vahe on sihilikul solvangul ja kriitikal. Seadusest, mille alusel Erdogan Böhmermanni kohtusse andis, loobuti 2017. aastal. Merkel tunnistas hiljem, et oli märkust tehes eksinud.

Skandaal 2019. aastal 
2019. aastal avaldati kaadrid Ibiza villas toimunud kohtumisest Austria asekantsleri ja paremäärmusliku partei FPÖ juhi Heinz-Christian Strache ja teenete eest raha pakkunud vene oligarhi naise vahel. Varjatud kaameraga filmitud kaadreid seostati Jan Böhmermanniga, kuna vastavaid vihjeid tegi ta enne video ilmsikstulekut. Skandaali tulemusel lahkus parteijuht kohalt ja Austria valitsus lagunes. Sama aasta sügisel anti teada, et Böhmermann produtseerib juhtunu põhjal filmitavat filmi.

Vaata ka 

 John Oliver
 Jon Stewart

Viited 

Saksamaa saatejuhid
Satiir
Saksamaa ajakirjanikud
Sündinud 1981
Mike Smith (jäähokimängija)

Mike Smith (sündinud 22. märtsil 1982 Kingstonis Ontario provintsis) on Kanada jäähokimängija, kes mängib väravavahina NHL-i klubis Edmonton Oilers.

2001. aastal valis Dallas Stars ta NHL-i draftis 161. valikuna. Pärast mitut hooaega American Hockey League'is debüteeris ta NHL-is lõpuks Starsi meeskonnas hooajal 2006–07.

2008. aasta veebruaris liitus ta Tampa Bay Lightningiga. 2011. aasta juulis sõlmis ta lepingu Phoenix Coyotesiga. Hooajal 2011–12 jõudis ta Coyotesiga väljalangemismängudes Läänekonverentsi finaali, kus kaotati hilisemale Stanley karika võitjale Los Angeles Kingsile. Hooajal 2012–13 sai ta kirja viis nullimängu ja jagas sellega liigas esikohta. 19. oktoobril 2013 lõi Smith mängus Detroit Red Wingsi vastu mängu viimasel sekundil värava. 2017. aastal valiti ta NHL-i tähtede mängule.

Aastatel 2017–2019 mängis ta kaks hooaega Calgary Flamesis. 2018. aastal osales Smith taas NHL-i tähtede mängul, asendades Jonathan Quicki. 2019. aasta juulis sõlmis ta lepingu Oilersiga.

Kanada jäähokikoondisega on Smith tulnud 2014. aastal olümpiavõitjaks ja 2015. aastal maailmameistriks.

2010. aastal abiellus ta mäesuusataja Brigitte Actoniga.

Viited

Välislingid 
 Mike Smith NHL.com lehel
 Mike Smith hockeydb.com lehel

Kanada jäähokimängijad
Dallas Starsi mängijad
Tampa Bay Lightningi mängijad
Arizona Coyotesi mängijad
Calgary Flamesi mängijad
Edmonton Oilersi mängijad
Sündinud 1982
George Palade

George Emil Palade (19. november 1912 – 7. oktoober 2008) oli Rumeenia-Ameerika rakubioloog. 1974. aastal anti talle, Albert Claude'ile ja Christian de Duve'ile Nobeli füsioloogia- või meditsiiniauhind rakustruktuuri ja -funktsioonidega seotud avastuste eest. George Emil Palade avastas 1955. aastal valke tootvad organid rakus, ribosoomid.

Viited

Rumeenia teadlased
Ameerika Ühendriikide teadlased
Nobeli füsioloogia- või meditsiiniauhinna laureaadid
Sündinud 1912
Surnud 2008
David Baltimore

David Baltimore (sündinud 7. märtsil 1938) on Ameerika Ühendriikide bioloog, kes sai 1975. aastal Nobeli füsioloogia- või meditsiiniauhinna kasvajaviiruste ja raku geneetilise materjali vastastikuse mõju uurimise eest. Auhinna saamise ajal töötas David Baltimore Massachusettsi Tehnoloogiainstituudis.

Viited

Nobeli füsioloogia- või meditsiiniauhinna laureaadid
Ameerika Ühendriikide teadlased
Sündinud 1938
Kryry

Kryry (saksa keeles Kriegern) on linn Tšehhis Ústí maakonnas Louny ringkonnas. Kryry asub Lounyst umbes 33 km edelas.

Kryry paikneb merepinnast 304 meetri kõrgusel.

Kryryt on esmamainitud 1320. aastal.

Viited 

Tšehhi linnad
Ústí maakond
Howard Temin

Howard Martin Temin (10. detsember 1934 - 9. veebruar 1994) oli Ameerika Ühendriikide viroloog ja geneetik. Ta avastas 1970. aastatel pöördtranskriptaasi ning jagas selle eest Renato Dulbecco ja David Baltimore'iga 1975. aastal Nobeli füsioloogia- või meditsiiniauhinda. 
Howard Martin Temin oli üks Maailma Kultuurinõukogu asutajaliikmeid.

Viited

Nobeli füsioloogia- või meditsiiniauhinna laureaadid
Ameerika Ühendriikide teadlased
Sündinud 1934
Surnud 1994
Zederhaus

Zederhaus on vald (Gemeinde) Austria Salzburgi liidumaa Tamswegi ringkonnas.

Zederhausi org asub Salzburgi Lungau piirkonna loodeosas, Madal-Tauerni mäestiku lõunanõlval, ulatudes Weißecki mäele (2711 m). Radstadti Tauerni hari põhjas eraldab selle Pongau piirkonnast. Riedingi kõrgorust, täna kaitseala, voolab Zederhausi oja kagu suunas, jõudes Sankt Michaelis Muri jõkke. Väiksem külaoja läbib mitut ajaloolist vesiveskit.

Hõredalt asustatud vallas, mis on suurim Tamswegi ringkonnas, on järgmised vallaosad: Lamm, Rothenwand, Wald ja Zederhaus.

Orgu iseloomustab täna Tauern Autobahni ehitus 1970. aastatel, mis on suur põhja-lõuna suunaline maanteeühendus, mis on osa Euroopa teest E55. Tauerni maanteetunneli, mis on üks pikimaid Austrias, lõunapoolne sissepääs asub Zederhausi keskuse juures. Liiklussõlm viib kiirteele Salzburgi suunas. Laiendatud mürakaitseseinte ehitamise abil on heitkoguseid vähendatud mitu korda; praegu ehitatakse Zederhausi külakeskuse lähedale 900 m pikkusele lõigule õhumüra barjääri.

Ajalugu 

Zederhaus jagab maalähedase Lungau piirkonna ajalugu, mis oli kunagi Rooma Noricumi provintsi osa. Võimalik, et kauge piirkond asustati alles 14. sajandil. Sajandeid kuulusid valdused Salzburgi peapiiskopkonda, kuni see 1803. aastal sekulariseeriti.

Kohalikku kabelit on esmakordselt mainitud 1445. aasta dokumendis, toona Weißpriachi Püha Ruperti kiriku filiaal. 1813. aastast on Püha Johannes Zederhausis omaette kihelkond.

Kohalikud talupojad lootsid hooajalisele mägikarjamaa majandamisele, samas kui täna on paljud elanikud pendeldajad. Kohalik tava vähemalt 17. sajandist on iga-aastane protsessioon Prangstangeniga, kuni 8 m kõrguse puidust teibaga, mis on kaunistatud lilledega ja mille kohalikud poissmehed jaanipäeval kirikusse kannavad.

Tuntud inimesi 

 Heimo Pfeifenberger (* 1966), jalgpallur

Viited 

Salzburgi liidumaa vallad
Pernštejni kindlus

Pernštejni kindlus (tšehhi keeles hrad Pernštejn, saksa keelest Bernstein < Bärenstein) on keskaegne kindlus, püstitatud kitsale kaljule, mis kõrgub  Nedvědice küla kohal ja Svratka ja Nedvědička jõgede kohal. Kindlus asub Lõuna-Määrimaal, jäädes 40 km Brnost loodesse.

Ajaloost 
Kindlus ehitati Medlovi valitsejate poolt ligikaudu 1270.–1285. aastal, selle nimi on tšehhipärastatud variant saksa nimest Bärenstein 'karukalju'. 1285. ilmus kindluse nimi esmakordselt kirjalikes allikates. 15. sajandil ehitati linnus ulatuslikult suuremaks, lisati barbakaan ja eeslinnused, bergfried ja uuemad eluruumid ehitati üheks hoonemassiks kokku. 16. sajandi keskpaigas ehitas mõjukas Pernsteinide suguvõsa (Pernštejnové), kelle käes oli linnus juba 13. sajandil, hooned suuremaks ja kaasajastas ruume vararenessansi maitse järgi. 1596. aastal müüsid nad linnuse maha. 1618. aastal, Kolmekümneaastase sõja alguses, kuulus linnus keisrit pooldavatele Lichtenstein-Kastelcornidele. 1645. aastal oli Rootsi sõjavägi kindluses laagris, sellest ajast pärineb kuuliauk neljandas kindluseväravas. 1828. aastal rekonstrueerisid ja parandasid hooneid kindluse viimased omanikud Mitrovskýd, kes muutsid selle viimaks ka külastajatele ligipääsetavaks. 1945. aastal läks kindlus riigi valdusesse.

Pernštejni kindlus on üks paremini säilinud keskaegseid kindlusi Tšehhis. See on olnud mitme mängufilmi võttekoht, näiteks Werner Herzogi "Nosferatu - öö fantoom" (1979) ja Stephen Sommersi "Van Helsing" (2004).

Viited

Välislingid 
 Burg Pernstein - Tschechien. - Burgenwelt
 Pernštejn Castle. To Pernštejn in search of the White Lady. - visitczechrepublic.com

Tšehhi kindlused
Tšehhi kultuurimälestised
Mehmet Okur

Mehmet Murat Okur (sündinud 26. mail 1979 Yalovas) on Türgi endine elukutseline korvpallur, kes mängis korvpalliliigas NBA kokku kümme hooaega, neist enamiku Utah Jazzis. 

Okur on Detroit Pistonsiga tulnud 2004. aastal NBA meistriks ja võitnud Türgi koondisega 2001. aasta Euroopa meistrivõistlustel hõbemedali.

Karjäär Euroopas 
Enne NBA-sse siirdumist mängis Okur aastatel 1997–2002 Türgi kõrgliigaklubides, kellega tuli kolm korda Türgi meistriks ja neli korda karikavõitjaks.

Karjäär NBA-s 
Detroit Pistons omandas Okuri mängijaõigused 2001. aasta NBA drafti 38. valikuga. Debüüthooajal (2002/03) tõi ta Pistonsi kasuks keskmiselt 6,9 punkti ja 4,7 lauapalli mängus. Järgmisel, 2003/04. hooajal kogus ta keskmiselt 9,6 punkti ja 5,9 lauapalli mängus ning tuli Pistonsiga NBA meistriks.

Seejärel mängis ta seitse aastat Utah Jazzis, kus tõi oma karjääri parimal, 2005/06. hooajal keskmiselt 18 punkti, 9,1 lauapalli ja 2,4 resultatiivset söötu mängus ning valiti 2007. aastal NBA tähtede mängule.

Hooajal 2010/11 sai Okur vigastuse tõttu kaasa teha vaid 13 kohtumises, misjärel vahetati ta 2011. aasta detsembris New Jersey Netsi. Netsis kogus ta 17 mängus keskmiselt 7,6 punkti ja 4,8 lauapalli, kuni vahetati 2012. aasta märtsis Portland Trail Blazersisse. Blazers loobus mõni päev pärast vahetustehingut tema teenetest, misjärel lõpetas Okur vigastustele viidates karjääri.

Rahvuskoondis 
Okur on Türgi koondises mänginud 2002. aasta maailmameistrivõistlustel ning 1999., 2001., 2003., 2005. ja 2007. aasta Euroopa meistrivõistlustel. Ta on võitnud 2001. aastal Türgis peetud Euroopa meistrivõistlustel hõbemedali.

Saavutused 
 NBA meister (2004)
 NBA tähtede mäng (2007)
 Kolmekordne Türgi meister (1999, 2000, 2002)
 Neljakordne Türgi karika võitja (1999–2002)

Välislingid 
 Mehmet Okur – NBA.com
 Mehmet Okur – Basketball-Reference.com

Türgi sportlased
Sündinud 1979
Allan Cormack

Allan MacLeod Cormack (23. veebruar 1924 - 7. mai 1998) oli Lõuna-Aafrika Vabariigi füüsik, kes pälvis 1979. aastal Nobeli füsioloogia- või meditsiiniauhinna koos Godfrey Hounsfieldiga kompuutertomograafi väljatöötamise eest.

Viited

Nobeli füsioloogia- või meditsiiniauhinna laureaadid
Lõuna-Aafrika Vabariigi teadlased
Sündinud 1924
Surnud 1998
Van's Aircraft RV-7

Van’s Aircraft RV-7 on kahekohaline aerobaatilise võimekusega ühemootoriline komplektlennuk.

Arendus ja tootmine 
RV-7, mille tootmine algas 2001. aastal, on Van’s Aircrafti varem toodetud lennuki RV-6 järeltulija. Eelkäijaga võrreldes on RV-7 tiiva pikkust suurendatud 7 meetrilt 7,6 meetrini. Tiiva profiil ja kõõl on jäetud samaks. Tänu pikematele tiibadele on lennuki kandevõimet suurendatud 90 kg võrra, samuti mahutavad kütusepaagid ligi 15 liitrit rohkem kütust võrreldes varasema mudeliga. 

Ameerika Ühendriikides tegutsev Van’s Aircraft ei müü lennukit valmisehitatuna, vaid kokkupandava komplektina. Tootjatehases Oregoni osariigis Aurora lennujaamas lõigatakse välja ning töödeldakse alumiiniumist ja terasest detailid, mille sisse puuritakse vajalikud augud lihtsaks komplekteerimiseks. Keerulisemad komponendid, nagu kuplid, komposiitmaterjalist detailid jne, tellitakse allhanke käigus teistelt tootjatelt. 

2022. aasta aprilli seisuga on valmistatud 1899 lennukit RV-7.

Konfiguratsioonid 
Lennukit RV-7 toodetakse kahes variandis. Mudel RV-7 on varustatud juhitava sabatelikuga ning mudel RV-7A juhitava ninatelikuga. Valida saab ka hingedel ülestõstetava kupli ja tahalükatava kupli vahel. Mootoritest saab valida 150–210 hobujõuliste mudelite Lycoming IO-320, IO-360 või IO-390A vahel. Samuti pakub tootja nii fikseeritud kui ka muutuva nurgaga propellereid.

Lennutehnilised andmed (RV-7) 
Loetelus on lennuki üldised parameetrid.

Üldised parameetrid 

 Tiibade siruulatus: 7,62 m
 Pikkus: 6,35 m
 Kõrgus: 1,7 m
 Tiivapindala: 11,2 m²
 Tühimass: 505 kg
 Täismass: 816 kg
 Kütusepaak: 159 l
 Pagasiruumi kandevõime: 45 kg

Jõudlus 

 Tippkiirus: 348 km/h
 Reisikiirus: 332 km/h
 Varisemiskiirus: 89 km/h
 Õhkutõusuks kuluv distants: 76 m
 Maandumiseks vajalik distants: 106 m
 Lennulagi: 6860 m
 Tõusukiirus: 777 m/min
 Maksimaalne lennukaugus: 1504 km

Komplektid ja nende hind 
Van’s Aircraft pakub müügiks erinevaid ehituskomplekte. Esimene ehk standardkomplekt, mille kokkupanemine on kõige ajamahukam, sisaldab kõiki lennuki keredetaile kokku panemata kujul. Kokkupanija peab viimistlema lehtmetallist välja lõigatud detailid ning kinnitama need kere ja tiibade külge.

Tootja pakub ka väiksema ajakuluga ehituskomplekte, milles suurem osa paneelidest on juba kere külge kinnitatud. Saadaval on kiirehituskomplektid, kus näiteks kere, tiivad või mõlemad on suures osas kokku pandud. Kokkupanijale jäävad paigaldada näiteks juhtpindade liigutusmehhanismid, üksikud paneelid ja tiivaotsad. Samuti tuleb tiivad kere külge kinnitada.

RV-7 standardkomplekti hind on 24 815 dollarit ja kiirkomplekti hind on 36 205 dollarit. Lisanduvad transpordikulud ning mootori hind. Van’s Aircrafti hinnangul vähendab kiirehituskomplekt tööks kuluvat aega 35–50%.

Viited 


INDEKSIGA


Lennukid
Ujumise maailmameistrivõistluste medalistide nimekiri (naised).

See on täielik nimekiri veealade maailmameistrivõistluste medalistidest naiste ujumises  aastatel 1973 kuni 2019.

50 m vabaujumine
	
Medalid riikiti:

100 m vabaujumine

Medalid riikiti:

200 m vabaujumine

Medalid riikiti:

400 m vabaujumine

Medalid riikiti:

800 m vabaujumine

Medalid riikiti:

1500 m vabaujumine
	
Medalid riikiti:

50 m selili

Medalid riikiti:

100 m selili

Medalid riikiti:

200 m selili

Medalid riikiti:

50 m rinnuli
		
Medalid riikiti:

100 m rinnuli

Medalid riikiti:

200 m rinnuli

Medalid riikiti:

50 m liblikat
	
Medalid riikiti:

100 m liblikat

Medalid riikiti:

200 m liblikat

Medalid riikiti:

200 m kompleksi

Medalid riikiti:

400 m kompleksi

Medalid riikiti:

4x100 m vabalt
 
Medalid riikiti:

4x200 m vabalt

Medalid riikiti:

4x100 m kompleksi

Medalid riikiti:

4x100 m segavõistlus vabalt
 
Medalid riikiti:

4x100 m segavõistlus kompleksi
 
Medalid riikiti:

Kõigi aegade medalitabel 1973–2019

Medalid naiste võistlustel

Medalid segavõistlustel

Enim medaleid võitnud ujujad

Kõik võistlused
paksus kirjas tähistab aktiivseid ujujaid

* Sealhulgas üks medal teateujumises, kus ta osales ainult eelujumises.  
** Austraalias Perthis 1991. aasta maailmameistrivõistlustel võitis USA võistkond naiste 4 × 100 m kompleksujumises kulla. Jenny Thompson osales eelujumises, kuid endiste reeglite kohaselt ei premeeritud toona ainult eelujumises ujunud võistkonnakaaslasi medalitega. Seetõttu ei võetud seda võitu tema medalistatistikasse.
# Jaapanis Fukuokas toimunud 2001. aasta maailmameistrivõistlustel naiste 4 × 200 m vabaujumises lõpetas Austraalia võistkond esimesena, kuid diskvalifitseeriti teise ujuja basseini hüppamise eest, enne kui kõik võistkonnad olid võistluse lõpetanud. USA võistkond lõpetas teisena, kuid vale vahetuse tõttu diskvalifitseeriti. Hiljem süüdistati seda vigases puuteplaadis. Vastavalt FINA büroo otsusele (2001, Bangkok): "Fukuokas peetud 9. FINA maailmameistrivõistluste naiste teateujumises 4x200 m vabatehnika finaali tulemuse osas, kuid ilma võistluse ametlikke tulemusi ebaõiglaselt muutmata, et ei saaks tekkida ebamõistlikke kahtlusi," juhatus otsustas anda USA võistkonnale teise komplekti kuldmedaleid. " Natalie Coughlin oli üks neljast USA võistkonna liikmest.

Individuaalvõistlused

Vaata ka
Ujumise maailmarekordid
Olümpia medalivõitjad ujumises (mehed)
Olümpia medalivõitjad ujumises (naised)
Ujumise maailmameistrivõistluste medalistide nimekiri (mehed)

Ujumise maailmameistrivõistlused
Kaunase kindluse VIII fort

Kaunase kindluse VIII fort on endine fort Tsaari-Venemaa Kaunase kindluse koosseisus. Tänapäeval jääb see Kaunasesse Šilainiai asumisse Milkoniai linnaossa.

Fort valmis aastail 1890-1907. See on viisnurkse põhiplaaniga sümmeetriline rajatis.

Algselt oli Kaunase kindluse juurde ette nähtud üksnes seitse forti. Hiljem avastati, et lääneküljele jääb kaitseta sektor ja kavandati uus fort. Fort on esimene Kaunase kindluse fort, mille rajamisel kasutati punaste telliste asemel betooni. See rajati Nerise oru nõlval asuvale terrassile. Koos sellega rajati ka X patarei ja mitmed muldkindlustised, mis kuulusid koos fordiga Linkuva kindlustiste vööndisse. Kui fort valmis, avastati, et selle asukoht on liialt madalal, et soovitud ala tule all hoida, nii rajati kõrgemale Kaunase kindluse IX fort. 

Fort on ehitatud eksperimentaalse projekti kohaselt ja on seega Tsaari-Venemaa kindlusrajatiste seas unikaalne. Fordi vallikraav on Kaunase kindluse juures ainus, mis on täidetud veega. Ka oli see esimene fort, millel oli oma elektrijaam; ühes kasematis oli naftal töötav elektrigeneraator. See pani tööle ka kaponiiri ventilatsioonisüsteemi. Esimese maailmasõja ajal oli see reservvägede asupaigaks; seal paiknenud sõdurid saadeti hiljem  III fordi alla lahingusse. Taanduvad väed õhkisid laskemoonalaod, mis jöid hiljem vee alla. 

Fordil on keskne potern, samal teljel asuvad kaponiir ja laskemoonalaod. Sellega ristuvad külgmised poternid, mis viivad vallikraavini. Fordi tagumises osas on kasematid barakkidega, mis ristuvad keskse poterniga. Vallikraavi juures asuvad ümarad tulepesad. Fort on peaaegu täielikult betoonist, vaid selle alumise osa juures on kasutatud maakive ja punaseid telliseid.

Tänapäeval on fort hüljatud, kuna  vee äravool on tõkestatud ja ruumid on suures osas üle ujutatud.  Fordis on säilinud suur osa selle algsest sisustusest, sealhulgas ka elektrigeneraator. Väiselt on fordi struktuuri rikkunud sinna rajatud aiad, kuurid ja suvituskohad. Ehitiste kasutamist raskendab see, et need olid täielikult maa alla ehitatud.

Fordi aladel elavate nahkhiirte kaitseks on loodud Milikoniai terioloogiline kaitseala (pindala 2 ha). Fort ise on aastast 2002 kultuurimälestisena kaitse all.

Viited 

Kaunas
Venemaa keisririigi sõjandus
Leedu militaarehitised
Domeikava fort

Domeikava fort on endine fort Tsaari-Venemaa Kaunase kindluse koosseisus. Tänapäeval jääb see Kaunase rajooni Domeikavae külla.

Fort kavandati piirkonda 1909. aastal. Fordi plaani autor oli Konstantin Velitško. Ehitustööd algasid 1913. aastal. Fort rajati kõrgendikule, mis võimaldas kontrolli all hoida kogu Nerise orgu; nii rajati sinna massiivsed betoonist ja raudbetoonist ehitised. Need pidid vastu seisma tolle ajastu suurtükkide tulele. 1914. aastal muudeti ehitustööde plaani. Fordid pidid uue plaani kohaselt saama muude kaitserajatiste tugielemendiks. Algasid mullatööd ja teedevõrgustiku rajamine. Kindluse tarbeks rajati ka kitsarööpmeline raudtee, mille üks harutee viis fordini. Ehitati varjend kuuekümne sõduri tarbeks ja veel üks varjend rinnatise juurde. Neid ühendas ülejäänud rajatistega laudseinte ja betoonist laega potern. Esimese maailmasõja puhkemine sundis ehitajaid tagasi pöörduma algse 1909 aastal kinnitatud viisnurkse põhiplaani juurde.

Fordis oli kaks kaevu, kaks kasematti, kus paiknesid 57 millimeetrised suurtükid, ja kaks vaatluspunkti. Rajati ka külmhoone 500 000 liharatsiooni ja 2 miljoni konservi hoidmiseks, mille juurde rajati ka arteesia kaev. Fordi ehitustööd kestsid ka talvel, ehitajate tarbeks olid soojakud ja küttesüsteem. Tööd lõpetas Saksa vägede lähenemine.

Sakslaste rünnaku ajal langes fort ägeda suurtükitule alla. Taganevad Vene väed lasid sealse laskemoonalao õhku.

Fort on 2002. aastast muinsuskaitse all, kuid objekt on korrastamata ja tähistamata. See asub eramajade vahel ja on võsastunud, ehitistesse on viidud prügi.

Viited 

Kaunase rajoon
Venemaa keisririigi sõjandus
Leedu militaarehitised
Paul Sillaste

Paul Siilaberg (eest. Sillaste; 1891–1941) oli Eesti haridusjuht.

Haridus 
...-1908 Räpina kihelkonna kool 

1908–1912 Tartu Õpetajate Seminar

Töökäik 

 1912–1914 Torma kooli õpetaja
 1921–1936 Rasina kooli direktor
 1936–1941 Kammeri kooli direktor

Ühiskondlik tegevus 
1914. aastal mobiliseeriti Vene väkke, 1917. aastal vabastati kui kooliõpetaja. 

1918. aasta juulis astus Eesti rahvusüksusesse, võitles vabadussõjas kuni 1920. aastani. 

Rasina Haridusseltsi koorijuht, valla Kaitseliidu kompanii pealik, Võnnu Õpetajate Seltsi esimees, Pikksaare rahvamaja puhkpilliorkestri juht.

Isiklikku 
Abiellus 1923. aastal Elma Käärikuga, lapsed Vello, Toivo ja Silvia. Vello Sillaste oli Räpina kooli matemaatikaõpetaja.  

Eestistas perekonnanime "Sillasteks" 12.06.1935.

Mõrvatud fašistide käsilaste poolt pärast Saksa okupantide sissetungimist 1941. aastal.
Mauser

Mauser (algselt Königliche Waffen Schmieden) on Saksamaa relvatootja. Mauser on Saksa relvajõududele poltlukuga vintpüsse ja poolautomaatpüstoleid tootnud 1870. aastatest. Üheksateistkümnenda sajandi lõpus ja kahekümnenda sajandi alguses eksporditi Mauseri relvi paljudesse riikidesse nii tsiviilkasutusse kui relvajõududesse, neid toodeti välisriikides ka litsentside alusel. Eriti laialdaselt võeti kasutusse ning kopeeriti relva Gewehr 98 ehk Mauseri mudelit 98, mis on paljude tänapäevaste poltlukuga spordipüsside eeskujuks.

Vaata ka
 7.65×53 mm Mauser
 7×57 mm Mauser
 9.3×62 mm
 Heym Express Magnum
 Sauer 100

Viited

Välislingid
 Persian Mauser
 Zastava Arms
 The Mauser Bolt Rifles FAQ
 M1878/80 Mauser Milovanovic
 Luger Artillery and Mauser Parabellum
 The website from Mauser-Waldeck Safes
 Paul Mauser Archive web site
 Nazarian's Gun's Recognition Guide: A member of NZR Para (PMC) with a somewhat modified K98k
 Nazarian's Gun's Recognition Guide FN 98 Manual (.pdf)

Saksamaa ettevõtted
Piibe maantee reservlennuväli

Piibe maantee tagavara-maandumisrada rajati Eesti NSV Nõukogude Liitu kuulumise ajajärgul (1960 -ndatel), Jägala-Käravete maantee ühe 2,5 km pikkuse lõigu laiendusena sõjalennukitele.

Pole teada, kas sellel rajal Nõukogude sõjalennukid ka maandusid. Küll on aga kindlalt sellel maandunud ja õhku tõusnud Eesti Vabariigi liitlaste sõjalennukid. Argitingimustes on lõik kasutusel maantee osana, kuid oma mõõtmetelt – pikkuselt ja laiuselt – ning asfaltpinnakatte tugevuselt vastab see üldiselt lennuraja nõuetele. Rajal on peetud ka autode kiirendusvõistlusi.

Vaata ka 

 lennuväli
 Piibe maantee
 Jägala-Käravete maantee

Viited 

Eesti lennuväljad
Maanteed
Lea Dali Lion

Lea Dali Lion (neiupõlvenimega Lea Teemets; kuni 2014. aastani Lea Liitmaa; 28. veebruar 1974 Rapla – 21. aprill 2021 Tallinn) oli eesti lauljanna, muusik, helilooja. 

Lea Dali Lion oli populaarse ansambli Blacky solist, hiljem tegutses ta sooloartistina. Lea Dali Lion sai kuulsaks ühe oma esimese hitiga "Ära piina mind", mis ilmus aastal 1999. Sel ajal asutas ka ansambli Blacky, kus ta musitseeris koos oma esimese abikaasa Elmar Liitmaaga.

Ta oli 1998. aastal asutatud ansambli Blacky solist kuni ansambli tegevuse lõppemiseni 2013. aastal.

Aastal 2000 tuli ansamblil välja omanimeline debüütalbum "Blacky". Sellelt albumilt on pärit ka tuntud laul: "Kanna mind veelkord kätel".

Sellelt albumilt pärineb ka Blacky üks tuntumaid hitte "Ära piina mind", mis oli Lea suureks läbimurdeks Eesti muusikamaastikul ning millest sai Lea enimmängitud lugu Eesti raadiojaamades.

Aastal 2000 ühinesid ansambliga Blacky naisrokkmuusikud, millega sellest sai Eesti esimene vaid naistest koosnev instrumentaal-rokkansambel.

Kolm aastat hiljem tuli ansamblil välja teine plaat "Kui me päikeseloojangut ootama peaks...". Vahetult pärast albumi ilmumist tulid välja ansambel Blacky muusikavideod: "Kui me päikeseloojangut ootama peaks", "Ja põleb maa" ning "Vaata vaid mu poole".

Soft rock'i ansambel oli tuntud ka välismaal. Näiteks tuuritas Blacky 2003. aastal mööda Lätit koos lõunanaabrite bändiga Brainstorm, samuti esinesid nad Stockholmi Eesti Majas, Helsingis ja Moskvas. 2006. aastal andis Blacky kontserdi Eesti rahusõduritele Kosovos.

2003. aastal valiti Lea Kroonika aasta seksikaimaks naiseks. 

2006 aastal ilmus Blacky kolmas album "See on me meeltele" ja samal aastal ka singel "12".

2002. aastal tulid Lea Liitmaa ja Jaagup Kreem Eesti Eurovisiooni eelvoorusaates "Eurolaul" 9. kohale lauluga "What if I fell".

2007. aastal oli ta ajakirja Playboy Eesti esikaanel. Samal aastal avaldas ta sooloalbumi "Armastus".

2009. aastal osales Lea ETV saates "Tähelaev", kus ta rääkis oma loomingust ja elust. 

2014. aastal esines ta telesaate "Laula mu laulu" teisel hooajal, seitsmendas osas esitasid tema laule Tõnis Mägi, Eda-Ines Etti, Birgit Õigemeel, Jaagup Kreem, Jarek Kasar ja Ott Lepland.

2015. aastal avaldas ta raamatu "Joonista valgus. See on kõige uue algus", milles kirjeldas oma võitlust rinnavähiga. Seoses vähiga võttis ta ka 2014. aastal uue nime Lea Dali Lion.

2021. aasta jaanuaris andis Lea intervjuu Vikerraadio saatele "Heli nälg", kus ta rääkis oma lapsepõlvest ja elust. 

Ta tundis huvi esoteerika ja alternatiivmeditsiini vastu. Õppis Intuitiivteaduste Koolis reikit, kristalliteraapiat ja qigong'i, uskus endal olevat selgeltnägija võimed ning tegeles pildamise ja ingliteraapiaga.

2021. aasta märtsi lõpus oli Lion ravil Põhja-Eesti Regionaalhaigla koroonahaigete intensiivraviosakonnas.

2000–2006 oli ta abielus kitarrist Elmar Liitmaaga. Tal on poeg ja kooselust Silver Ulvikuga kaks tütart.

Viited 

Eesti lauljad
Eesti laulukirjutajad
Eesti muusikud
Haljala kalmistule maetud
Sündinud 1974
Surnud 2021
S. M. Rattiste

Siiri Metsamägi (pseudonüüm S. M. Rattiste; sündinud 26. aprillil 1964) on eesti kirjanik ja keeletoimetaja.

Hariduskäik 

Drakadeemia 

Tallinna Ülikool 

L. Koidula nimeline Pärnu 2. keskkool

Kirjanduslik tegevus

Proosa 

 2019 – Betoonhingede aegu

Luule 

 2021 – Tiibade sirutus

Lasteraamatud 

 2014 – Nurrikud Pärnus
 2014 – Nurrikute värviraamat värsside ja Pärnu piltidega

Näidendid ja dramaturgia 
2017 – Betoonhingede aegu

Tunnustus 
2017 – Eesti Teatri Agentuuri näidendivõistluse äramärgitud töö ("Betoonhingede aegu")

Ajakirjanduslik tegevus 
"Edukas ümberõppe kogemus ehk Keevituskäpp vanust ja sugu ei küsi", Äripäev. Personali praktik 

Raamatuarvustus: "Domineeriv värv", Reaktor

Toimetajategevus 
Alates 2016 on toimetatud ilmuma nii debüütteoseid kui tegevkirjanike käsikirju – käsiraamatud, isikulood, luule, proosa ja lastekirjandus eesti autoritelt: 

Andres Sõber, Synne Valtri, Kirsti Timmer, Birgot Kivinurm, Herkki Ruubel, William Koval, Marek Liinev,  Sirle Truuts, Koidu V. G. Ferreira, Regina Jaakson, Annika Lõhmus, Leila Tael-Mikešin,  Arne Nielsen, Madis Kivine, V. L. Konn, Kaamos, Leelo Kassikäpp, Silja Vaher, siljalill, Krista Mustonen, Evelyn Eichhorst, Kadi Sepp, Erle Mägi, Sirly-Ann Meriküll, Daivi Jõerand, Mari Jürgenson, Kristina Ruder, Margit Peterson, Daivi Jõerand, Tauno Jürgenstein, Liisbeth Kirss, Aavo Kubja, Margus Linnakivi, Aili Mets, Margus Oopkaup, Kadri Pulk, Erika Rosimannus, Liisa Lotta Tomp.

Allikad
"Nurrikute autor kirjutas esikraamatu viimased read sokivarraste abil", Maaleht
"Siiri Metsamägi räägib raamatukogus kirjutamisest", Saarte Hääl
"S. M. Rattiste Ametlik koduleht"

Eesti kirjanikud
Eesti näitekirjanikud
Eesti toimetajad
Sündinud 1964
Rahastamine



Rahastamine 
Rahastamine on ressursside pakkumine projektile, vajaduse jaoks või programmiks, tavaliselt rahastamine toimub raha vormis.

On olemas mitu rahastamis tüüpi: isiklikud säästud, pere ja sõbrad, ühisrahastus, ingelinvestorid, riskikapital, pangalaenud, väikeettevõtete halduse laenud.

Rahastamise tüübid 
1. Isiklikud säästud

See rahastamis tüüp on kõige ahvatlevam kuna kasutatakse isiklikult säästetud raha, et aidata enda vajadustele, projektile või ettevõttele.

2. Perekond ja sõbrad 

Seda tüüpi rahastamine on pigem seotud suhte endaga kui teostatava äriplaani hindamisega. Seda tüüpi rahastamise eesmärk on aidata ettevõttel käivitada punkt, kus ta saab otsida ja saada muud liiki rahastamist.

3. Ühisrahastus

Seda tüüpi rahastamine kasutab erinevate sotsiaalsete platvormide kaudu teie sõprade, pereliikmete ja kolleegide tohutuid võrgustikke, et ärist teada saada, eesmärgiga meelitada uusi investoreid.

4. Ingelinvestorid

Ingelinvestorid on jõukad inimesed, kes pakuvad rahastamist vastutasuks ettevõtte omakapitali eest. Mõned investorid töötavad gruppidena ja vaatavad enne vahendite eraldamist tehinguid koos, enamik töötab aga iseseisvalt.

5. Riskikapital

Riskikapitalistid on investorid, kes panustavad ettevõtte omakapitali vastu märkimisväärse summa raha ja saavad tulu, kui ettevõte läheb börsile või kui selle omandab teine ettevõte. Riskikapitalistid tegelevad kogu rahaga ja investeerivad ainult ettevõtetesse, millel on potentsiaal oma investeeringult head tulu pakkuda

6. Pangalaenud

Pangalaenud on paljude alustavate ettevõtete jaoks populaarne rahastamisallikas. Enne pangalaenu taotlemist on oluline veenduda, et olete erinevate võimalike võimaluste ja iga võimaliku intressimääraga hästi kursis.

7.Väikeettevõtte halduse laenud

See hõlmab valitsuse administratsiooni rahastamist, mis on pühendatud väikeettevõtete edule aitamiseks. Väikeettevõtte haldus aitab väikeettevõtetel kapitali saada ja tagab, et teatud protsent lepingutest sõlmitakse väikeettevõtetega.

Viited 

Majandus

INDEKSIGA
Romainiai fort

Romainiai fort on endine fort Tsaari-Venemaa Kaunase kindluse koosseisus. Tänapäeval jääb see Kaunas Romainiai linnaossa.

Fordi rajamine algas aastal 1913. See rajati Konstantin Velitško aastal 1909 loodud plaani põhjal. See oli kavandatud lihtsa betoonist ja raudbetoonist ehitisena, millel puudusid varasematele fortidele omased dekoratiivsed elemendid. See oli kavandatud vastu seisma uute raskesuurtükkide tulele. 

1913. aastal valmis 55% vajalikest mullatöödest. Rajati teed ning asuti rajama vallikraave ja rinnatisi. 1914. aastal lõpetati suurem osa mullatöödest ja asuti betoneerima keskset varjendit. Sõja puhkemine tõi kaasa muudatused plaanis, kuna ehitist sooviti kiiremini kasutuskõlblikuks muuta. Poterni sissepääsud suleti, rajati lisatulepesad, kaevikud, okastraattõkked. Tulepunkte rajati ka väljapoole fordi territooriumi.

Kuigi fort ei valminud lõplikult, osales see Kaunase kaitselahingutes. Taganevad Vene väed õhkisid selle.

Fort on nelinurkse plahvatusest rikutud struktuuriga. Selle moodustab vallikraavist ümbritsetud keskne kõrgendik. Idas jäi vallikraav lõpetamata, läänes on see veega täitunud ja soostunud. Fordi territooriumil võib aimata jälgi viiest hoonest. Kohati on säilinud ka vanad maa-alused kõigud, osasse ruumidest pääseb ka sisse. Fordi ülemise osa moodustab betoonist varjend-tulepesa.

Fort on aastast 2002 muinsuskaitse all, kuid see on korrastamata ja võsastunud. Seda on rikkunud forti kogunenud vesi. Plahvatuse jäljed on mitmel pool selgesti nähtavad.

Viited 

Kaunas
Venemaa keisririigi sõjandus
Leedu militaarehitised
Ivica Zubac

Ivica Zubac (sündinud 18. märtsil 1997 Mostaris, Bosnia ja Hertsegoviinas) on horvaatia elukutseline korvpallur, kes mängib 2019. aastast NBA klubis Los Angeles Clippers.

Karjäär Euroopas 
Enne NBA-sse siirdumist mängis Zubac aastatel 2013–2016 Zagrebi klubides Zrinjevacis ja Cibonas ning 2016. aastal Belgradi Mega Basketis.

Karjäär NBA-s 
Zubac valiti 2016. aasta NBA draft'i 32. valikuga Los Angeles Lakersisse, kus ta kogus debüüthooajal keskmiselt 7,5 punkti ja 4,2 lauapalli mängus.

Kaks ja pool hooaega Lakersis mänginud Zubac vahetati 2019. aasta veebruaris Los Angeles Clippersisse. 2018/19. hooajal tõi ta Clippersi kasuks keskmiselt 9,4 punkti ja 7,7 lauapalli ning 2019/20. hooajal keskmiselt 8,3 punkti ja 7,5 lauapalli mängus.

Rahvuskoondis 
Zubac on Horvaatia U19 koondisega võitnud 2015. aasta maailmameistrivõistlustel hõbemedali.

Saavutused 
 Serbia karika võitja (2016)
 Aadria liiga meister (2014)

Välislingid 
 Ivica Zubac – NBA.com
 Ivica Zubac – Basketball-Reference.com

Horvaatia sportlased
Los Angeles Lakersi mängijad
Sündinud 1997
Teplá

Teplá (saksa keeles Tepl, varem ka Töpel) on linn Chebi ringkonnas Karlovy Vary maakonnas Tšehhis.

Teplá vanalinn on alates 10. septembrist 1992 ajalooline linnakaitseala.

Vaatamisväärsused 
 Teplá premonstraatide klooster
 Püha Aegidiuse kirik, ehitatud aastail 1762–1765, sisseseade ja juurdeehitused aastaist 1850–1853.
 Dekaani maja 1689. aastast, taastatud pärast põlengut 1794. aastal.
 Baroksed kodanikumajad turuplatsi ääres.
 Kolmainsuse kabel, mis püstitati aastail 1692–1699 vana hospidalikiriku asemele, arhitekt Christoph Dientzenhofer.
 Pühale Ristile, Valurikkale Emale ja Pühale Andreasele pühitsetud kabel linna kaguosas; ehitatud 1730. aastal Kilian Ignaz Dientzenhoferi poolt ja ümber ehitatud 1768.–1769. aastatel. Algne sisustus pole säilinud.
 1574. aastal abt Johannes VI Meyskönigi asutatud kool, nüüd kuulub linnavalitsusele.
 18. sajandi alguses ehitatud vana raekoda.
 Kolmainsuse sammas turuplatsil 1721. aastast, kohaliku ehitusmeistri Braunbrocki püstitatud, skulptuurid Luditzi kiviraidurilt Wendylt.
 Juudi kalmistu Poutnovis

Pildid

Viited

Välislingid 
 Teplá (linna ametlik koduleht)

Tšehhi linnad
Karlovy Vary maakond
Pluuto (artist)

Henry Orlov (sündinud 4. novembril 2002 Tallinnas), tuntud kui pluuto, on eesti räppar, laulja, laulukirjutaja ja produtsent.

Karjäär 
pluuto avaldas oma esimese miksteibi 2018. aasta sügisel, mille singel "Mõtetes" kogus kiiresti populaarsust ja kujunes "uue räpi" üheks olulisemaks lauluks. Tollal kõigest 15-aastane Henry oli Eesti muusikatööstuses kuum nimi ja temaga lepingut ihkasid kõik Eesti suurimad plaadifirmad, talle esimene pakutud leping osutus nii "red flag'iks", et artist ei vaevunud isegi teiste plaadifirmade lepinguid avama.

2019. aasta algus oli pluutole väga viljakas, 1. veebruaril avaldas ta koostöös 5MIINUST laulu "Tsirkus", mis oli kaks kuud kuulatuim laul riigis, kuniks Pluuto avaldas nubluga singli "Mesimagus", mis võttis Tsirkuselt esikoha üle ja oli nädal aega populaarseim laul Eestis.

2020. aastal avaldas ta koos reketi ja nubluga laulu "SOS". Millest SIIMI tegi remixi ja mis osutus superhitiks.

2020. aasta Septembris avaldas ta oma debüütalbumi "Päripäeva", mis sisaldas 12 laulu ning võeti väga soojalt vastu. Albumi avaldas ta Wavy Music plaadifirma alt, mille üks loojatest ta ka ise on. Sama aasta novembris selgus, et pluuto osaleb koos produtsendi Andrei Zevakiniga Eesti laulul lauluga "Wingman". Eesti laulul jäi nad 5. kohale.

2021. aasta novembris teatas Sony Music Estonia, et nad on sõlminud Pluutoga plaadilepingu, sama nädala reedel avaldasid nad pluuto esimese laulu plaadifirma alt, Deja Vu võeti soojalt vastu ja oli esimesel nädalal Spotify kõige kuulatuim kodumaine laul.

Viited

Eesti räpparid
Eesti laulukirjutajad
Eesti muusikaprodutsendid
Sündinud 2002
Juhamatti Aaltonen

Juhamatti Tapio Aaltonen (sündinud 4. juunil 1985 Ii vallas) on Soome jäähokimängija, kes mängib Soome kõrgliigaklubis Jukurit ründajana paremäärel.

Ta alustas klubikarjääri Soome klubis Oulun Kärpät, debüteerides Soome kõrgliigas hooajal 2002–03.

2003. aastal valis St. Louis Blues ta NHL-i draftis 284. valikuna, kuid Põhja-Ameerikas ei ole ta oma karjääri jooksul kunagi mänginud.

Regulaarselt hakkas Aaltonen Kärpäte meeskonnas Soome kõrgliigas mängima alates hooajast 2005–06. Aastatel 2007 ja 2008 tuli ta klubiga Soome meistriks.

Hooajal 2009–10	mängis ta Soome kõrgliigas Lahti Pelicansi ridades. Aaltonen lõi sel hooajal Soome kõrgliigas 28 väravat ning oli kahe teise mängija kõrval liigas suurim väravakütt.

Seejärel mängis ta kaks hooaega KHL-i klubis Magnitogorski Metallurg. Hiljem on ta mänginud veel Rootsi kõrgliigaklubides Rögle BK ja Skellefteå AIK, KHL-is Jokerites, Soome kõrgliigaklubis HIFK ning Šveitsi kõrgliigaklubis SC Bern.

Hooajal 2013–14 mängis taas Kärpätes. Samal hooajal tuli ta klubiga kolmandat korda oma karjääri jooksul Soome meistriks. Väljalangemismängudes oli Aaltonen kaheksa väravaga suurim väravakütt ning pälvis väljalangemismängude väärtuslikumale mängijale antava Jari Kurri auhinna. Kärpätega liitus ta jällegi 2020. aastal. 2022. aasta mais sõlmis ta lepingu Soome kõrgliigaklubiga Jukurit.

Aaltonen tuli Soome koondises mängides 2011. aastal maailmameistriks. 2014. aasta taliolümpiamängudel võitis ta Soome koondisega pronksmedali.

Välislingid 
 Juhamatti Aaltonen hockeydb.com lehel

Soome jäähokimängijad
Oulun Kärpäte mängijad
Lahti Pelicansi mängijad
Magnitogorski Metallurgi mängijad
Rögle BK-i mängijad
Jokerite mängijad
HIFK-i jäähokimängijad
SC Berni mängijad
Skellefteå AIK-i mängijad
Jukurite mängijad
Sündinud 1985
Zach Redmond

Zachary Thomas Redmond (sündinud 26. juulil 1988 Traverse Citys, Michiganis) on USA jäähokimängija, kes mängib kaitsjana Saksamaa kõrgliiga klubis EHC München.

Aastatel 2007–2011 mängis ta Ferris State University jäähokimeeskonnas.

2008. aastal valis Atlanta Thrashers ta NHL-i draftis 184. valikuna.

Hooaja 2010–11 lõpus debüteeris ta American Hockey League'i (AHL) klubis Chicago Wolves. Aastatel 2011–2014 mängis ta põhiliselt AHL-i klubis St. John's IceCaps. 2012. aastal valiti ta AHL-i tähtede mängule. NHL-is debüteeris Redmond hooajal 2012–13 Winnipeg Jetsi meeskonnas. Esimese värava lõi ta NHL-is 7. veebruaril 2013 mängus Toronto Maple Leafsi vastu.

2014. aasta juulis sõlmis ta kaheaastase lepingu Colorado Avalanche'iga. Hooaeg 2014–15 on jäänud tema NHL-i karjääri kõige resultatiivsemaks (5+15). 2016. aasta juulis sõlmis ta kaheaastase lepingu Montreal Canadiensiga. 2017. aasta oktoobris siirdus ta Buffalo Sabresi. Suurem osa hooajast 2017–18 mängis ta AHL-is Sabresi noorteklubis Rochester Americans, saades hooajal 2017–18 NHL-is Sabresi meeskonnas kirja kolm mängu. Aastatel 2018–2020 mängis ta ainult Rochester Americansis. Hooajal 2018–19 lõi Redmond AHL-is kaitsemängijatest enim väravaid (21), ta valiti sel hooajal liiga hooaja sümboolsesse koosseisu ja tähtede mängule ning pälvis parimale kaitsemängijale antava Eddie Shore Award'i.

2020. aasta aprillis sõlmis ta üheaastase lepingu EHC Müncheniga.

USA jäähokikoondise koosseisus võitis Redmond 2015. aasta maailmameistrivõistlustel pronksmedali.

Viited

Välislingid 
 Zach Redmond NHL.com lehel
 Zach Redmond hockeydb.com lehel

Ameerika Ühendriikide jäähokimängijad
Winnipeg Jetsi mängijad
Colorado Avalanche'i mängijad
Montreal Canadiensi mängijad
Buffalo Sabresi mängijad
Sündinud 1988
Oravaratas

Oravaratas (inglise keeles rat race) on majandusvaldkonna termin, mis tähendab lõputut, ennasthävitavat või mõttetut tegevust. Oravaratas viitab finantsilisele ning rutiinsele konkurentsivõitlusele, milles ei pruugita kunagi eesmärgini jõuda. Ingliskeelne termin rat race viitab inimeste ja rottide seosele asjatult preemia (rottide puhul juustu) poole püüelda.

Siinkohal saab välja tuua seosed, et mida suurem on sissetulek, seda suuremad on ka väljaminekud ning mida suuremaks muutub töötaja võlg, seda rohkem sõltub ta oma palgast. Seega on inimesed sunnitud töötama rohkem ning intensiivsemalt palgakõrgenduse nimel, et jõuda oma väljaminekud ja võlad ära maksta.

Eesti keeles on kujundlik fraas "nagu orav rattas" suure kasutussagedusega ning kehtib hõivatud inimese kohta, kes peab katkematult tööd tegema, et selle efektiivsus säilitada. Oravaratta seismajäämine ehk töö katkestamine võib kogu ettevõtte tööd mõjutada.

Ajalugu 
Varaseim teadaolev ingliskeelse termini rat race kasutuselevõtt pärineb 1934. aastast. Viidates lennunduse väljaõppele, oli rottide võistlus algselt "liidrile järgnev" mäng, mille käigus hävitaja-praktikant pidi kopeerima kõik tegevused, mida teostab kogenud piloot. Alates 1945. aastast sai see fraas "konkurentsivõitluse" tähenduse.

Eestikeelne väljend "nagu orav rattas" on kasutusele võetud Ivan Krõlovi muinasjutust "Orav". Teos on välja antud 1833. aastal ning see on inimesele rakendatud väljendi teadaolev esimene kasutuskord. Teos, milles meile esitatakse fraseoloogilise üksuse tähendus "nagu orav rattas", räägib loomast, kelle päevad mööduvad lõputult mööda ratast jooksmas. Orav oli kindel, et tema amet on kõige tähtsam. Seetõttu ei mõelnud ta pikka aega küsimusele, kas rästas mööda lendab.

Oravarattast väljumine 
Mõju kulutamisharjumuste ja stressi vahel on vastastikune. Ebavajalike asjade peale raha kulutamine toob kaasa stressi ning see omakorda võib tekitada kehvad otsused. Halbu otsuseid tehes tekib oravaratas, millest välja pääsemiseks peab looma kindla struktuuri. Struktuuri toimimiseks tuleb esmalt leida tasakaal kulutamise ja säästmise vahel, alustades impulsiivsete ostude piiramisega. Järgmise etapina tuleks hädaolukordade jaoks hakata raha säästma, samaaegselt puhkamise olulisust meeles pidades. Ei ole olemas ühtset tasakaalu, vaid iga inimese jaoks on "õige" tasakaal erinev. Erinevaid aspekte silmas pidades, on inimesel võimalus edukalt oravarattast väljuda.

"Oravarattast välja pääsemise" vahendid: 

 Töölt maapiirkonda liikumine
 Pensionile jäämine, töölt lahkumine või töö lõpetamine
 Stressirohkelt töökohalt lahkumine 
 Drastiline töökoha vahetus
 Kaugtöö
 Tööandjast majanduslikult sõltumatuks saamine
 Loodusega kooskõlas elamine
 Võõrandumine ühiskonna normidest
 Materiaalsusest võõrandumine

Viited
Leegitornid

Leegitornid (aserbaidžaani keeles Alov qüllələri) on kolmest pilvelõhkujast koosnev kõrghoonete kompleks, mis asub Aserbaidžaani pealinnas Bakuus.

Kõrghooned
 Lõunatorn (182 m)
 Põhjatorn (182 m)
 Läänetorn (164,6 m)

Vaata ka
 Poolkuu lahe projekt

Välislingid
 

Bakuu
Mario Hezonja

Mario Hezonja (sündinud 25. veebruaril 1995 Dubrovnikis) on Horvaatia elukutseline korvpallur, kes mängib 2021. aastast Kreeka ja Euroliiga klubis Ateena Panathinaikos. Ta on aastatel 2015–2020 mänginud ka korvpalliliigas NBA.

Karjäär

Hispaania 
Enne NBA-sse siirdumist mängis Hezonja aastatel 2012–2015 Hispaania klubi FC Barcelona duubel- ja esindusmeeskonnas, kellega tuli kaks korda Hispaania meistriks ning võitis karika ja superkarika.

NBA 
Hezonja valiti 2015. aasta NBA draft'ist viiendana Orlando Magicusse, kus ta viskas debüüthooajal keskmiselt 6,1 punkti mängus.

Oma parimal, 2017/18. hooajal kogus ta Magicus keskmiselt 9,6 punkti ja 3,7 lauapalli mängus, misjärel siirdus 2018. aasta suvel New York Knicksi. Knicksis keskmiselt 8,8 punkti ja 4,1 lauapalli toonud Hezonja liitus seejärel hooajaks 2019/20 Portland Trail Blazersiga.

2020. aasta novembris vahetati ta Memphis Grizzliesesse, kes lõpetas 11. detsembril temaga lepingu.

Kreeka 
22. veebruaril 2021 liitus Hezonja Kreeka kõrgliigaklubiga Ateena Panathinaikos, kellega mängib ka Euroliigas.

Rahvuskoondis 
Hezonja on Horvaatia koondist esindanud 2014. aasta maailmameistrivõistlustel (10. koht), 2015. aasta Euroopa meistrivõistlustel (9. koht) ja 2016. aasta olümpiamängudel (5. koht).

Saavutused 
 Kahekordne Hispaania meister (2012, 2014)
 Hispaania karika võitja (2013)
 Hispaania superkarika võitja (2015)
 Neljakordne Kataloonia korvpalliliiga võitja (2012–2015)
 Hispaania esiliiga (LEB Oro) tõusev täht (2013)
 U16 Euroopa meister (2011)
 U16 Euroopa meistrivõistluste kõige väärtuslikum mängija (2011)
 U17 maailmameistrivõistluste pronksmedal (2012)

Välislingid 
 Mario Hezonja – NBA.com
 Mario Hezonja – Basketball-Reference.com

Horvaatia sportlased
Sündinud 1995
Blacky (album)

"Blacky" on ansambli Blacky esimene album, mis ilmus aastal 2000. Ansambli Blacky asutas 1998. aastal lauljanna Lea Dali Lion. Ansamblis musitseeris ta toona neiupõlvenimega Lea Teemets koos oma esimese abikaasa Elmar Liitmaaga.

Lood albumil

Välislingid
 Discogs

2000. aasta albumid
Píseki Maarja Sündimise kirik

Píseki Õnnistatud Neitsi Maarja Sündimise kirik on roomakatoliku kirik Píseki ajaloolises kesklinnas Píseki ringkonnas Lõuna-Tšehhi maakonnas. 13. sajandist pärit gooti kirik on kolmelööviline basiilika, selle massiivne torn on linna sümbol ja Píseki kõrgeim ehitis. Kirik on üks paremini säilinud ehitusmälestisi varagooti perioodist Tšehhis.

Ehituslugu 
Kirik on üks Böömimaa kuninga Otakar II Přemysli käsul algatatud hulgast ehitusprojektidest Lõuna-Böömimaal Písekis ja Zvíkovis. Pühakoja ehitust alustati traditsioonilisel viisil kooriruumi ehitamisega 1240. aastal. Esimesena valmisid hulknurkse lõpmikuga kooriruumi müürid, seejärel katusesõrestik, mis kaitses ehitust võlvimise ajal, ja viimaks võlvid. Võidukaar ehitati ajutise seinaga kinni, et hoones saaks alustada jumalateenistuste pidamist.

Töö järgmises etapis hakati püstitama kaht torni läänefassaadi nurkades ja samal ajal ehitati pikihoone müüre. Peasissepääs tehti ebatavalisel viisil kiriku põhjaseina. pärast välisseinte valmimist ehitati käärkamber kooriruumi kõrvale ja kõrgseinte arkaadid, kõrgseinte valmimise järel võlviti kõik löövid ristroidvõlvidega. Viimaseks etapiks jäi vaheseina lammutamise võidukaarest. Arvatavasti pühitseti kirik 1360. aasta paiku.

Algselt oli kirikul kaks madalat läänetorni, põhjapoolne torn on säilinud algses katuseharjast madalamas kõrguses. 15. sajandi lõpul ehitati lõunatorn massiivsemaks ja kõrgemaks, 72 meetri kõrguseks. 15. sajandi originaaltalad on tornis tänaseni säilinud. Ehitustöid juhtis ehitusmeister Mikulas Pisecký.

Aastail 1741–1743 ehitati kiriku lõunalöövi Püha Jan Nepomuki kabel.

Kirikut rekonstrueeriti vähesel määral uusgooti stiilis arhitekt Josef Mockeri juhtimisel.

Sisustus 
Kiriku piilaritel on säilinud jälgi hilisromaani-varagooti seinamaalingutest. Külgaltaris on 14. sajandi tahvelmaali, nn Píseki madonna, koopia (originaal varastati 1975. aastal). Barokses Jan Nepomuki kabelis on veduut, mis kujutab Písekit enna 18. sajandi keskpaika. Muu sisustus on uusgooti stiilis.

Viited

Välislingid 
The Deanery Church of the Birth of the Virgin Mary. - Písek - Sightseeing. - visitpisek.cz

Tšehhi kirikud
Tšehhi kultuurimälestised
Lõuna-Tšehhi maakond
Must (karvavärvus)

Musta karvkatte värvi tunnused:

Ühtlased mustad karvad. 
Puhas must on vähe levinud värvus. Puhas must on tähendab seda, et hobusel pole mitte ühtegi teist värvi karva, peale musta ning saba ja lakk on ka üleni mustad.
Výsluní

Výsluní (varasem tšehhikeelne nimi Suniperk, saksa keeles Sonnenberg) on linn Tšehhis Ústí maakonnas Chomutovi ringkonnas. Výsluní asub Saksamaa piirist natuke rohkem kui 5 km kaugusel, Chomutovist umbes 12 km läänes.

Asulat on esimest korda mainitud 1547. aastal. Aleviks sai 1565. aastal ja linnaks 1584. aastal. 1597. aastal ülendati Výsluní kuninglikuks mäelinnaks. Kolmekümneaastases sõjas sai linn rängalt kannatada. 1640. aastal põles linn tulekahjus peaaegu täielikult maha.

Viited 

Tšehhi linnad
Ústí maakond
Tallinna Linnapank

Tallinna Linnapank oli aastatel 1915–1940 Tallinnas tegutsenud krediidiasutus.

Tallinna Linnapank (vene keeles Ревельский городской общественный банк) avati 8. veebruaril 1915. a. Mündi tänav nr. 2 majas. Panga esimesse juhatusse valiti direktoriks Ivan Vinogradov ja tema abideks Heinrich Väljamäe ja Jüri Jaakson. 

1940. aastal kuulusid Tallinna Linnapanga juhatusse ja nõukogusse: panga esimees Paul Kurvits esimehe asetäitja juhatuse liige Tõnu Loik, Rudolf Moorma,  ja nõukogu liige Anton Uesson, A. Maikallo, J. Pikkov, August Kitsberg, August Gustavson ja Jaan Piiskar.

Vaata ka 
Tartu Linnapank (1927-1944)

Viited

Välislingid
Tallinna Linnapank 25-aastane., Uus Eesti, nr. 36, 7 veebruar 1940
Tallinna Linnapank 25-a., Postimees (1886-1944), nr. 36, 7 veebruar 1940
Tallinna endised ettevõtted
Eesti pangad